L’Ajuntament de Burjassot engega el lloguer de les seues pistes esportives de manera digital
2025-07-24

Ja no va a fer falta anar de manera presencial al Poliesportiu Municipal de Burjassot per a realitzar el lloguer d’una pista esportiva. Des d’avui (16-11-2017) l’Ajuntament de Burjassot, des de la Regidoria d’Esports, dirigida per Manuel Pérez Menero, ha engegat el lloguer de pistes on line des de la pàgina web del Consistori. Concretament, des de l’àrea d’esports, http://deportes.burjassot.org.

Atenent a les peticions dels seus usuaris i pensant sempre en el benefici de les i els veïns de Burjassot, s’engega aquesta nova acció en la qual s’aconsegueix, d’una banda, rapidesa i brevetat a l’hora de llogar la pista i, per l’altre, l’evitar-se el desplaçament al Poliesportiu ja que el lloguer es podrà realitzar des de casa, en el moment que millor li vinga a l’usuari de les pistes.

Llogar la pista és molt senzill. Una vegada dins de la citada web municipal, es podrà accedir directament al lloguer de pistes en el cas d’estar donat d’alta en la Seu Electrònica de l’Ajuntament. De no ser així, en la primera ocasió en la qual es llogue la pista, l’usuari s’haurà de donar d’alta amb uns passos senzills i ràpids que li anirà marcant el propi gestor.

Una vegada donat d’alta, s’accedeix al gestor del lloguer de pistes on s’ha creat el moneder electrònic que funciona d’igual manera que una targeta del metro: hem de recarregar el moneder per a poder llogar les pistes ja que s’anirà descomptant el preu de les mateixes, com succeeix amb els viatges del metro. Aquest pas és també molt senzill ja que el gestor va dient com fer-ho. La recarrega pot fer-se amb un mínim de 10€ i un màxim de 100€.

Una vegada realitzats aquests passos, ja es pot seleccionar el dia en el qual es vol llogar la pista, la modalitat esportiva, la instal·lació en la qual es troba i l’hora a la qual es vol utilitzar. Després d’aquests passos, una vegada es confirma la reserva, es descompta el lloguer de la pista del moneder virtual i ja està realitzat el mateix.

La primera vegada que els usuaris accedisquen al servei l’acció serà una mica més llarga però, després de donar-se d’alta i tenir recarregat el moneder electrònic, amb uns pocs clics de ratolí la reserva estarà realitzada, estalviant així temps i la necessitat de desplaçar-se als usuaris de les pistes per a realitzar la reserva.

“El lloguer electrònic de les pistes era un compromís que teníem amb la ciutadania i ja és una realitat. Aquesta manera de llogar les pistes estalvia temps i desplaçaments als usuaris de les pistes d’esports de les nostres instal·lacions municipals que poden realitzar la reserva i el pagament de les pistes des de casa, amb la major de les comoditats”, en paraules de l’Alcalde de Burjassot, Rafa García que ha assenyalat també que “aquesta nova eina va a beneficiar d’una manera clara als i les usuàries de les pistes”.

En cas de qualsevol dubte, els usuaris i usuàries poden posar-se en contacte amb els serveis informàtics de l’Ajuntament a través del correu electrònic soporte@ayto-burjassot.es. Ací poden fer arribar els seus dubtes o qüestions que els sorgisquen a l’hora de realitzar el lloguer.